Rusia a fost exclusă din Consiliul Europei.
Consiliul Europei a decis suspendarea apartenenței Rusiei la structuri ale organizației, ca sancțiune pentru declanșarea războiului împotriva Ucrainei. Judecătorul ales la Curtea Europeană a Drepturilor Omului (CEDO), din partea Federaţiei Ruse, rămâne membru al instanţei. Suspendarea nu este o măsură finală, ci temporară, lăsând deschise canale de comunicare.
Consiliul Europei (CoE) a decis, vineri după-amiază, suspendarea apartenenţei Rusiei la structuri ale organizaţiei, ca sancțiune pentru declanșarea războiului declanşat împotriva Ucrainei."În conformitate cu Statutul Consiliului Europei, Comitetul de Miniştri a decis, astăzi, suspendarea Federaţiei Ruse din drepturile de reprezentare în Comitetul de Miniştri şi în Adunarea Parlamentară, cu efect imediat, ca urmare a atacului armat comis de Federaţia Rusă asupra Ucrainei. Decizia adoptată, astăzi, înseamnă că Rusia rămâne membră a Consiliului Europei şi parte în convenţiile relevante ale Consiliului Europei, inclusiv în Convenţia Europeană a Drepturilor Omului", anunţă organizaţia, conform unui comunicat postat pe site-ul propriu."Judecătorul ales la Curtea Europeană a Drepturilor Omului (CEDO) din partea Federaţiei Ruse rămâne, de asemenea, membru al instanţei, iar sesizările împotriva Federaţiei Ruse vor continua să fie examinate şi vor fi decizii ale instanţei. Suspendarea nu este o măsură finală, ci temporară, lăsând deschise canale de comunicare", precizează CoE.